ŠTO TREBA PONIJETI U JASLICE / VRTIĆ?

 Prije polaska djeteta u vrtić ili jaslice, roditelji bi trebali pripremiti ruksak s rezervnim stvarima koje bi uvijek trebale biti u dječjem ormariću.

Slijedi popis stvari kojima biste svakako trebali popuniti ruksak za vrtić, a poželjno je i da stvari budu obilježene djetetovim imenom i prezimenom, odnosno inicijalima.

* Papuče– odgovarajuće veličine koje podržavaju nogu djeteta
  + kroksice i natikače zbog nestabilnosti (koje uzrokuju ozljede) ne preporučamo
* Rezervna odjeća (2 kompleta)– preporučuje se šira, pamučna odjeća u kojoj će se djeca moći slobodno igrati poput trenirki ili tajica za djevojčice
* Komplet donjeg rublja (2 kompleta)– potkošulja, gaćice, čarape
* Duda, omiljena igračka, bočica ili neki drugi predmet koji je djetetu bitan za utjehu i podsjeća ga na roditeljski dom
* Pelene, krema za guzu i vlažne maramiceza jasličku djecu
* Pvc vrećicu za prljavo rublje

\*\*\*Potvrdu nadležnog liječnika o obavljenom sistematskom zdravstvenom pregledu djeteta (koja ne smije biti starija od mjesec dana) ponesite prvi dan kod dolaska u vrtić te istu predajte odgojiteljici (potvrda je uvjet za ulazak u sobu).

Molimo roditelje da ponesu masku za lice za vrijeme boravka s djetetom u skupini. Papuče nisu potrebne jer ćete dobiti jednokratne nazuvke za noge.

 Važno: izmjerite temperaturu djeteta kod kuće i recite odgojiteljici po ulasku u skupinu.

Iako se radi o periodu ispunjenom različitim emocijama i reakcijama na koje najčešće niste naviknuli (kako djetetove, tako i vaše), važno je znati kako je to prolazno te kako nakon njega započinju nova divna iskustva za dijete, poznanstva i prijateljstva, a ono najvažnije, rast i razvoj potaknut kvalitetnim intervencijama i uređenom okolinom pod budnim okom stručnjaka.

Vaš DV Proljeće